JohanHeinsen/ENO huggingface dataset:
Lolland-Falsters Stifts-Tidende, 1822-03-19
En gammel udlevet Kludesamler herfra Byen, navnlig Christian Handskemager, var Søndagen den 10de dennes saa heldig, at blæse overende med sin Bylt paa Marken ved Fornebye, Stamhuset Engestofte. Da Folk hørte hans Raab om Hielp, blev han bragt ind til en Bonde, der lod ham forsyne med reent Linned og lagde ham i en Seng. Han befandt sig temmelig godt, drak en Snaps, sov ind og reiste sig ikke mere.
Lolland-Falsters Stifts-Tidende, 1822-03-19
Den 5te Marti er Justitsraad og Postmester Klein, efter Ansøgning i Naade, entlediget fra 1 April af at regne, og under samme Dato er Opsynsmanden ved Befordringsvæsenet og adjungeret Postmester F. Suhr beskikket til Postmester.
Lolland-Falsters Stifts-Tidende, 1822-03-19
I Høiesterets Aaret 1821 er i Alt foretaget 341 Sager. Ved Aarets Slutning stode ikkun 10 tilbage, af hvilke de 2, som ere af overordentlig Vidtløftighed, ere optagne til Cirkulation blandt Rettens Tilforordnede, og de 8 paa Grunde, der ere befundne gyldige, udsatte til næste Aars Høiesteret. J det Hele ere 17 flere Sager tilendebragte end i Aaret 1820.
Lolland-Falsters Stifts-Tidende, 1822-03-19
Forhenværende Etatsraad og Prof. Reitemeier i Kiel er endvidere bleven dømt til 5 Aars Fængselstraf for nye Jnjurier mod Høiesteret.
Lolland-Falsters Stifts-Tidende, 1822-03-19
Løverdagen d. 2 Marti afbrændte RøngeMølle i Aarhuus Stift til Grunden; men uagtet Eieren med Familie var fraværende, blev dog den største Deel af Jndboet reddet. Kjøbenhavns Addressecontoir har anlagt Sag mod Forf. af et Stykke i Politievennen, hvori blev klaget over at der var bleven affordret forskjellig Betaling for eet og samme Avertissement.
Lolland-Falsters Stifts-Tidende, 1822-03-19
J Politievennen ankes over, at Christus fremstilles paa Hoftheatret i det beethovenske Oratorium, hvilket menes ikke at kunne rime sig med den religiøse Tone, vor Tidsalder tilegner sig som Særkende.
Lolland-Falsters Stifts-Tidende, 1822-03-19
Den danske Historie fremviser sørgelige Exempler paa at Mennesker endnu i det 17de Aarhundrede ere blevne brændte for Troldom. Denne skrækkelige Skjebne havde f. Ex. to Koner i Bergen 1615, fordi de skulde have kommet et Skib til at forgaae midt ude i rum Søe. 1617 bleve og to Herer brændte; 1633 brændtes en Ungkarl for Troldom, som maatte gaae baglænds ind i Jlden, ja endnu 1664 blev en Syneve Spaakone brændt paa Nordnæs ved Galgen.
Lolland-Falsters Stifts-Tidende, 1822-03-19
Af Skarlagensfeberen, der grasserer i Egnen ved Viborg, skal allene i Vinkel Sogn 42 Mennesker ligge syge.
Lolland-Falsters Stifts-Tidende, 1822-03-19
Ribe, 12 Marti. J de sidste 8 Dage have vi her næsten uafbrudt havt svær Storm af S. V. og N. V., stundom ledsaget af Lynild og Torden, men sværest var Stormen igaar Nat og igaar.
Lolland-Falsters Stifts-Tidende, 1822-03-19
Kjøbenhavn, 16 Marti. De sidste Storme have anrettet betydelig Skade. En Mængde Skibe og Fartøier, bestemte til og fra Provindserne, have i samme mistet Ankre og Touge. Skibet den gode Lykke, Capt. Mortensen, forliste paa Lunetten, og et Par andre Smaafartøier ere komne til Skade. Mandags havde vi en orcanagtig Storm, hvortil man næsten ikke i Mandsminde har kjendt Mage. Vandet stod overordentlig høit, og var endog gaaet lige optil Classens Hauge. J Charlottenlund Skov har Stormen oprykket de tykkeste Træer med Rode; i Skovshoved revet Tagene af Husene o. s. v. Endnu i Tirsdags var Strandvejen næsten ufremkommelig formedelst det Tang, Søen havde opkastet.
Lolland-Falsters Stifts-Tidende, 1822-03-19
Kjøbenhavns Torvepriser, den 15de Marti. Rug 2 Rbd. 2 Mk. 12 s. a 2 Rbd. 4 Mk., Hvede 4 Rbd. 3 Mk. a 5 Rbd. 1 Mk. 8 s., Byg 2 Rbd. 1 Mk. 8 s.a 2 Rbd. 2 Mk. 8 s., Havre 1 Rbd. 4 Mk. a 1 Rbd. 5 Mk., Ærter 3 Rbd. a 4 Rbd. 4 Mk. 8 s. Tdn., alt i Sedl. og Tegn.
Lolland-Falsters Stifts-Tidende, 1822-03-19
Den 15 Marti solgtes Specier paa Kjøbenhavns Børs til 15 Mk. 3 s. Oblig. (med Renter fra 11te Decbr. 1821) 76. Nationalbank-Oblig. (af Laanet d. 2 Febr. 1820) 98 Rbd. r. S. (uden Renter) eller 124 Rbdlr. Sedler pr. 100 Rbdlr. r. S. Norske Rigsbanksedler 12 7/8. Svenske Sedl. 62 s. - Disconto 6 Proc.
Lolland-Falsters Stifts-Tidende, 1822-03-19
Bekjendtgjørelser. Tvende af Gedførgaards Gods udskiftede, hoveriefrie, og med Rentekammer-Tilladelse sammenlagte Bøndergaarde, af Hartkorn 12 Tønder og et Areal af 95 Tønder Land, kan til 1ste Mai d. A. bekommes i Fæste eller Leie med Afgivt deels i Penge, deels i Korn. Paa samme Vilkaar kunde mueligen en til disse Gaarders Jorder grendsen de Parcel her af Hovedgaarden, hvortil er et Areal af circa 100 Tønder Land Hovedgaardstaxt, bekommes til Leie paa endeel Aar. - Lysthavende, som tillige kan stille antagelig Sikkerhed, saavel for Afgivterne som Contracternes øvrige Opfyldelse, vilde snarest henvende dem til undertegnede Eier, hvor de nærmere betingelser erfares. Gedsørgaard paa Falster, den 9de Marti Friis.
Lolland-Falsters Stifts-Tidende, 1822-03-19
Auction. Fredagen den 22de og 29de Marti samt 12te April d. A., hver Dags Formiddag Kl. 10, bliver foretaget offentlig Auction over det afgangne Handskemager Langes Stervboe tilhørende Sted, beligliggende i denne Byes Adelgade under No. 89, og bestaaende af 4 Fag Forhuus til Gaden og 3 Fag Sidehuus til Gaarden, hvori desuden findes en steensat Barkkule. Med Stedet følger Gaardsrum og Haugeplads samt Andeel i Græsningsretten paa Overdrevet Bekkeskov. Conditionerne, hvoriblandt er at Betalingen erlægges til 11te Juni Termin d. A., erfares forinden Auctionerne paa mit Contoir, hvor tillige de 2de første Auctioner bliver afholdte, hvorimod sidste Auction afholdes i det bortsælgende Sted. Nyested Byefoged-Contoir, den 14de Marti 1822. Prom.
Lolland-Falsters Stifts-Tidende, 1822-03-19
Løverdagen den 30te Marti lader Exam. juris Friderichsen paa Schielstrupgaard, i Nørreherred, afholde offentlig Auction over omtrent 80 Stkr. Ungsviin, mod Credit til Mikkelsdag. Sviin. 12 fede Sviin og 160 Ung sviin, fra 2 til 10 Maaneder gl., samt nogle garvede Hestehuder, sælges ved Auction paa Tangerudsgaarden Onsdagen den 27 Marti. Credit gives til Mortensdag d. A.
Lolland-Falsters Stifts-Tidende, 1822-03-19
Tilkjøbs. N. A. Paa Nyekjøbing Apothek kan bekommes følgende udsøgte Vine og efter Tiderne til billigste Priser: Champagne, Madera 1ste og 2den Sort, gl. Mallaga, Portviin, gl. rhinsk Viin, gl. Graves, Lünell, gl. Mosler, ung fransk Viin, gl. fransk Viin, gl. Moskat, St. Estephe, St. Julien, Chateau Mageaux, Margeaux 1ste og 2den Sort, Medoc (rød Viin), Cahors, gl. Cognac. Ara, fransk Brandeviin, Rom 1 Spec. Bout., Rom 1ste og 2den Sort, Bourdeaux Edike, franske Propper.
Lolland-Falsters Stifts-Tidende, 1822-03-19
Ligeledes kan bekommes: Linolie, engelsk Bleghvidt, tilligemed alle muelige Couleurer Malervare saavel til Olie, som Vand Maling; ligemaade Carry, Krakmandler, Confectrosiner, Katrineblommer, Korender, Figen, Oliven, Capres, Anschovis-Essenz, ægte engelsk Senep, chinesisk Soja, hollandsk Ost, Theer, syltede Valnøder, Laude Cologne, Postpapiir, Conceptpapiir, m.fl. Urtekramvare. Pr. Commission kan paa Addresse-Contoiret bekommes: Thonboes Læsebog, 7de Oplag, 8 Rbmk.; Morten Luthers Catechismus 12 Rbs.; Psalmebøger 1 Rbdlr. samt Connossementer a 4 Rbs. Stkt.
Lolland-Falsters Stifts-Tidende, 1822-03-19
Tjeneste ledig. For en skikkelig og ædruelig Karl, der forstaaer at kjøre et Par Heste, passe dem og i øvrigt forrette hvad der forefalder paa et Sted, hvor ingen Avlsbrug haves, er en særdeles god Tjeneste ledig nu anstundende 1ste Mai. Addresse-Contoiret i Mariboe anviser. Men uden gode Recommendationer nytter det ikke at melde sig.
Lolland-Falsters Stifts-Tidende, 1822-03-19
Ved Tallotteriets 1054 Trækning i Altona. udkom: No. 19. 80. 59. 65. 85.
Lolland-Falsters Stifts-Tidende, 1822-03-22
16de Aargang. Lollands Falsters Stifts No. 24. Kongelig privilegerede. Addresse-Contoirs Efterretninger, som forsendes. med Ride-Posten. Fredagen. den 22de Marti 1822. finde Culle. Redigeret, trykt og forlagt af Pastor omeritus C. C. Gehultz, privilegeret Bogtrykker.
Lolland-Falsters Stifts-Tidende, 1822-03-22
Kjøbenhavn, den 18de Marti. Hs. Maj. Kongen har i afvigte Nat sovet afvexlende godt 5 til 6 Timer. Hosten er mindre heftig, og Han befinder Sig i Dag temmelig vel.
Lolland-Falsters Stifts-Tidende, 1822-03-22
Udenlandsk.
Lolland-Falsters Stifts-Tidende, 1822-03-22
(Af Børsenhalle.) Tyrkiet. Ali Paschas Skjebne skal da nu endelig være afgjort. Fra Constantinopel berettes af 11te Februari følgende: "Ali skal have erklæret Chorschid Pascha, at han for fuldt og fast havde bestemt sig til at sprænge sig i Luften, naar Storherren ikke vilde give ham sine Synders Forladelse for alle de Optøier, som han havde gjort ham; Nyheder, der bleve jublende optagne af Porten. Strax derpaa blev den forrige Gouverneur over Dardanellerne, Mehmed Pascha, afsendt med et Troppecorps til Dardanellerne. Toget bestaaer af 60 Seilere, med 12000 Mand Landgangstropper ombord. - Angaaende bemeldte Ali Pascha lyde Efterretningerne saaledes over Venedig af 12te Februari, Ali Pascha er myrdet af sine egne Folk og hans Hoved sendt til Chorschid Pascha. Efter Privatbreve skal han have manglet Levnetsmidler. Officiererne ved hans Livvagt vilde overtale ham til at benytte sig af Paschaens Tilbud, der havde lovet ham frie Afmarsch, naar han vilde overgive sig; men den gamle Skjelm var og blev som forhen en forhærdet Synder. Da nu hans egen Svoger begyndte at gaae ham temmelig haardt paa Klingen, knusede han hans Arm med et Pistolskud, hvorpaa Officiererne bemægtigede sig Tyrannens Person, slog Hovedet af ham og sendte det til Paschaen. Med ovenmeldte Efterretning stemmer en anden og senere fuldkommen overeens i Hovedsagen fra Semlin af 25de Febr., som dertil skal være indberettet med overordentlig Leilighed. Hans Fald er et haardt Stød for Grækerne, som derved ere gaaede Glip af hans mange uhyre opdyngede Skatte, der skal beløbe sig til ikke mindre end 218. Millioner Piastre. - J Constantinopel er Tyrkernes Fatalisme eller Troen paa en blind og uigienkaldelig Skjebne stegen til det Højeste, der formodentlig vil gjøre Statsraadet endnu mere høirystet; ja, man siger endog at Storveziren er med sin hele Armee, der laae i Leir ved Adrianopel, afmarscheret d. 11 Jan. til Donau.
Lolland-Falsters Stifts-Tidende, 1822-03-22
Man befrygter at Pesten, der hidrører fra et paa Kysterne strandet Fartøi, vil ved Foraarets Komme anrette, ikke allene i Constantinopel, men endog iblandt Tropperne, store Ødelæggelser. - J Tilfælde af Krig vil Constantinopel formodentlig blive forsvaret efter samme Plan, som 1811 og 1812.
Lolland-Falsters Stifts-Tidende, 1822-03-22
Breve fra Constantinopel af 10de Febr. melde, at den Kongelige Østerrigske Jnternuntius allerede den Gang for 14 Dage siden ved en Note havde erklæret Porten, at Keiseren ikke var fornøiet med det sidste Svar til Rusland, at man kunde forudsee, at Rusland ei heller vilde være det, og at Porten nu for sidste Gang blev opfordret til, at bevilge de Russiske Fordringer, da man i modsat Fald vilde overlade den til sin egen Skjæbne. Porten havde ligesaalidt svaret derpaa, som den havde tilstaaet den Brittiske Gesandt en Audienz. Ruslands Svar bliver nu hver Dag ventet. Den Franske Gesandt havde endnu ikke havt sin Tiltrædelses-Audienz, fordi han selv undslog sig derfor, førend Paschaen af Akre var bleven afsat, og Klosteret paa Karmel, hvilket denne saa grusomt havde ladet forstyrre, igjen var bleven istandsat. Man frygtede for, at Ali Pascha's Fald havde formeret Portens Stolthed og Haardnakkenhed.
Lolland-Falsters Stifts-Tidende, 1822-03-22
Grækerne.
Lolland-Falsters Stifts-Tidende, 1822-03-22
Fra Morea lyde Efterretningerne gunstige. Ved Erobringen af Corinth skulle Grækerne være komne i Besiddelse af en Skat paa 24 Millioner Pjastre, som Tyrkerne havde opbevaret der. Derpaa fremrykkede den græske Armee igjennem Landtungen af Corinth imod Livadien og Thessalien. Regjeringens Sæde blev strax forlagt til Morea, men skal, da Athenens Slot ogsaa overgav sig den 3die Febr., med det første forlægges til Athen. De græske Matroser faae nu ordentlig Sold. J de forskjellige Regjerings grene kommer meer og meer Liv og Virksomhed. Næsten hele Morea er nu, efter 10 Maaneders Kamp og Blodsudgydelse, uden fremmed Hielp befriet fra Tyrkernes Aag, til Trods for alle de Hindringer, som de joniske Englændere have lagt de stakkels Grækere i Veien. Saa sørgelig som Ali Paschas Fald er for Grækerne, saa frydelig er derimod den Efterretning, der berettes fra den Jtalienske Grandse af 3die Marts, at Grækerne nemlig vil aftræde en beqvem Havn til Fristaterne, imod at disse understøtter dem med en vel bemandet Flaade, der skal føre græst Flag. - Man veed, at Fristaterne længe have ønsket et fast Punkt i Middelhavet, og derfor tilbudt uhyre Pengesummer, f. Ex. Elba, Syrakus o. s. v.; men som Englænderne hidtil har vidst at forpurre.
Lolland-Falsters Stifts-Tidende, 1822-03-22
Rusland. Efter Skrivelse fra Paris til London af 5 Martii var Uveiret nær ved at bryde løs. Jilbud vare afsendte til alle Armeerne og til Flaaden i det sorte Hav. Storfyrsterne vare afgaaede til Armeerne; ja, selv Keiserens og Ministernes Afreise forventes hvert Øjeblik.
Lolland-Falsters Stifts-Tidende, 1822-03-22
Engelland.
Lolland-Falsters Stifts-Tidende, 1822-03-22
J Jrland vedbliver det ene blodige Optrin at følge paa det andet. J Limerick ere atter 9 Oprørere henrettede. De 2de Biller om Forbud mod Vaabens Jndførsel i Jrland, og at alle derværende Vaaben skulde lægges under Beslag, have erholdt Lovskraft.
Lolland-Falsters Stifts-Tidende, 1822-03-22
Hr. Bennets Andragende i Underhuset angaaende Dronningens Liigbegjængelse, faldt, som man kunde vente, igjennem.
Lolland-Falsters Stifts-Tidende, 1822-03-22
Den 6te Marts var Vandet saa lavt i Themsen, som man i Mands Minde ikke kan erindre sig. Man saae smaae Øer midt i Strømmen og opsamlede til Fods adskillige Kostbarheder, som for lang Tid siden vare faldne i Floden; men henimod Klokken 12 traadte Floden med saa rivende Hurtighed, tilbage, at den anrettede megen Skade.
Lolland-Falsters Stifts-Tidende, 1822-03-22
Frankrig.
Lolland-Falsters Stifts-Tidende, 1822-03-22
De fredelige Musers ufredelige Sønner, i Paris vedbliver endnu med deres Spilopper. Den 6te Febr. blev Themis's Høresal lukket, men desuagtet samledes der dog et betydeligt Antal Studentere den 7de. Sammenløbet begyndte Kl. henimod 11 1/2 paa Genobebepladsen og formerede sig til Kl. 12 1/4, da omtrent 100 Ynglinger stillede sig med deres Stokke paa Trapperne og raabte: "Nationen leve!" hvorpaa alle de mindre Grupper strømmede til dem, raabende: leve Nationen, leve Friheden!"ja vel stundom: "leve Chartet!" og svingede med deres Stokke. Derpaa styrtede de ned af Trapperne og mishandlede de Personer, der havde raabt: "Kongen leve!" Politicommissairens Ankomst med sit Skærfnyttede intet; men da 30 Liniesoldater rykkede frem, tøflede de af til Kirkens Søilegang, hvorfra Soldaterne, understøttede af 10 Politiesoldater til Hest, forog dem. Derefter samledes 300 til 350 paa Michels pladsen, der raabte som forhen. Ogsaa derfra bleve de fordrevne, 4 gjorte til Fanger, som de forgiæves søgte at befrie. De deelede dem nu mod forskjellige Retninger. Man havde lukt Luxenborggitteret. Alt viser, at det var deres Hensigt at trænge lige ind i de Deputeredes Kammer, for hvis Gitter nogle allerede vare ankomne, da Veteranerne lukkede det. Da man var i Begreb med at hente Forstærkning, skammede de sig over deres lidet Antal og drev af. Henimod Kl. 3 1/2 forsamledes atter 150 Personer paa Genovevepladsen; een af de Jvrigste tiltalede dem saaledes: "Venner, vi have overalt søgt efter disse stærk kongeligsindede Mennesker, som syntes at antage vor Udfordring, men ingensteds truffet dem. Lader os komme igjen i Morgen Klokken 11, underrette vore Kammerater derom, og da ville vi see!"
Lolland-Falsters Stifts-Tidende, 1822-03-22
Adskilligt. Nogle pavelige Jægere har forleden skudt en lurende Skovboer, og afskaaret hans Hoved, som ved nærmere Undersøgelse fandtes at have tilhørt Røveren Vallecorsa, og betaltes med de derfor udsatte 500 Studi.
Lolland-Falsters Stifts-Tidende, 1822-03-22
J Kirkestaten skal være befalet: at anvende - Pinebænken mod alle dem, der synes mistænkte som Frimurere.
Lolland-Falsters Stifts-Tidende, 1822-03-22
Fra de nordlige svenske Provindser klages høilig over Misvæxt, og fremsættes tillige det underdanige Ønske: at Skattevurderingen d. (Capiteltaxt) ikke maatte vorde sat efter de ved Nøden fremtvungne overdrevne Priser.
Lolland-Falsters Stifts-Tidende, 1822-03-22
Den milde men vaade Vinter har medført saa meget Vand: at Hamborg har 23 Gange været udsat for Oversvømmelse, og den 11te Marti havde man Flod 3 Gange i Rad, fordi Stormen ikke tillod Vandet, at falde.
Lolland-Falsters Stifts-Tidende, 1822-03-22
Med Korhandelen i Amsterdam er det endnu flaut.
Lolland-Falsters Stifts-Tidende, 1822-03-22
Den følelige Kornmangel, som i Tunis i rum Tid har hersket, vedvarer endnu, og endskjøndt det tegner til at blive et frugtbart Aar, er dog Priserne stegne høiere end man havde ventet.
Lolland-Falsters Stifts-Tidende, 1822-03-22
Den 9de Mai slog Lynilden ned i Cøln og afbrændte en Sidebygning. For at sætte et Bolværk for Jødernes Skakren eller Snyderie maae herefter i det Kasselske ingen Jøde givte sig, uden at han lovligen beviser, at han kan ernære Kone og Børn uden at skare.
Lolland-Falsters Stifts-Tidende, 1822-03-22
Den 24de Febr. blev Brevposten imellem Toscana og Genua overfaldet, udplyndret og Postkarlen dræbt af 4 som Fruentimmere forklædte Røvere.
Lolland-Falsters Stifts-Tidende, 1822-03-22
J Slutningen af Februari kom 2de fra Kjøbenhavn til London bestemte Jilbud igjennem Calais.
Lolland-Falsters Stifts-Tidende, 1822-03-22
Boghandler Hjelm i Christiania er, formedelst Pressefrihedens Overtrædelse, dømt til Landsforviisning.
Lolland-Falsters Stifts-Tidende, 1822-03-22
Den 3die Febr. gik en polsk Jøde, en Underofficier, i Neapel over til den katholske Religion. Fyrsten af Canova holdt ham til Daaben og skjænkede ham rigeligen. Det maatte Jøden forstaae.
Lolland-Falsters Stifts-Tidende, 1822-03-22
Jndenlandsk.
Lolland-Falsters Stifts-Tidende, 1822-03-22
(Af Udgiveren.) Mariboe, 22 Marti. Ved Auctionen, paa Mariboe Ladegaard den 20de dennes kostede en Tde. Rug 19 a 20 Mk., foruden Allarmen, som det her hedder i Bondesproget; en Tde, hvide Ærter 20 a 24 Mk. Af Byg blev intet solgt, da det ikke maatte sælges ringere end til 17 Mk. Tdn. En 3/4 Aars Griis kostede 26 Mk. Efter en Reisendes Udsagn fra Jylland, skal den orkanagtige Storm den 11te dennes have været stærkest i den nordlige Deel der. J Randers, hvor han opholdt sig, fløi fra 100 til 1000 Tagsteen af enkelte Gaarde. Flere Fouragelæs blæste overende; Amtsprovst Kruses Vogn ligeledes, hvorved han skal have faaet en Arm af Led. En Kone fløi fra Broen over Rækværket i Fjorden, men blev reddet ved en Baad. En Pige, begyndte at flyve uden Hielp af den degen ske Maskine, men en Mand fik hende fat i Benene inden hun kom rigtig tilveirs; men hun mistede Vingerne, som Colus havde dannet af hendes Skjørter. Af Orcaner, som man i de sidst forløbne 122 Aar har oplevet, ere de mærkværdigste: den fra 1680, hvori ikke langt fra Warschau et Kirketaarn med Klokker og alt Tilbehør blev afrevet og ført hen paa et langt fraliggende Huus; den fra 7 Juni samme Aar, ved hvilken i Frankrig adskillige Slotte, og Kirker indstyrtede, og et Kirketaarn med sine Klokker førtes 100 Skridt bort; den fra den 8 August 1749, hvorved 17 Møller i Schlesien bleve opkastede; den fra 13 August 1766, hvorved 6 Kirker paa Domingo fra Grunden af ødelagdes, og Tagene af fire andre bleve afrevne, 69 Fartøier, strandede og 335 Personer omkom.
Lolland-Falsters Stifts-Tidende, 1822-03-22
For Aaret 1822 ere følgende Sager indstævnte til Høiesteret fra Lollands-Falsters Stift: 1) Kammerraad, Borgemester og Byefoged Møller, som Skifteforvalter i Kjøbmand Stranges Opbudsboe, imod Peder Jensen. 2) Kammerjunker Raben Hnitfeldt Levetzau, imod Proprietair Kastrup, forhenværende Forvalter og Procurator her i Stiftet. 3) Generalkrigscommissair, Kammerherre Baron de Selby, imod Pastor emeritus P. D. Faber og Kjøbmand Worm. 3) Urtekræmmer Josva From, imod Gaardmand Lars Hansen, Kjøbmand R. Holm og Forpagter Nielsen. Herimod er Mod stevning. 4) Urtekræmmer Josva From, imod Kjøbmand J. R. Holm, samt Cancellieraad, Bye- og Herredsfoged Schwensen. 5) Søren Christensen, imod Kammerjunker J. C. Greve Krogh Juel Vind Friis.
Lolland-Falsters Stifts-Tidende, 1822-03-22
Fra Jsland: Kammeradvocaten, Etatsraad J. M. Schønheider, paa Embedsvegne, imod Præsten Hr. Skule Thomassen.
Lolland-Falsters Stifts-Tidende, 1822-03-22
Paa Frederikshospital er Aftenen til d. 10de Marti af tvende Personer indbragt en Mandsperson, der skal være optaget af Vandet, og ved Jndbringelsen paa Hospitalet, endnu havde Liv, men døde sammesteds den paafølgende Nat.
Lolland-Falsters Stifts-Tidende, 1822-03-22
J Landsbyen Overholluf ved Odense er Natten til den 14de Marti afbrændt 2 a 3 Huse.
Lolland-Falsters Stifts-Tidende, 1822-03-22
Ogsaa i Fyen var Stormen ledsaget af Lynild og Torden. Mærkeligt er det og, at Vandet der, som i Aalborg, var paa en og samme Dag faldet og steget usædvanligt.
Lolland-Falsters Stifts-Tidende, 1822-03-22
Hals, 7 Marti. Jgaar Formiddag, da Regnen ophørte, saaes en Jagt sjunken paa Nordhagen; af et i Vantet opsat Flag formodede man Folk ombord, og skjøndt man saae, at det formedelst den høie Bræksø var aldeles umuligt at komme tilborde, gik dog Lodserne ud i den store Lodsjolle og Styrmand Anders Holm gik efter Anmodning af Lodsoldermanden med dem. De rakte paa en Kabellængde nær, men det var dem umuligt at komme nærmere, og de maatte lande en halv Miil Nord under Kysten før Veiret til Natten løiede af. Jmorges lykkedes det først Lodserne at komme derud fra Hov-Kanten, og de bjergede to Mand i Land. Skipperen var død. Tre Nordmænd, der vare med som Passagerer, vare druknede. Fartøiet tilhørte P. Thygesen i Æbeltoft og var bestemt til Norge med Kornvarer.
Lolland-Falsters Stifts-Tidende, 1822-03-22
Aalborg, 11 Marti. Fra Skagen haves den Efterretning, at et engelsk Skib med Kul er indstrandet der forleden i det stormende Veir - Ogsaa for en Maaneds Tid siden kom et engelsk Kulskib, the LeedsCapt. Cherry, paa Grund ved Skagen; men slap af igien ved Bistand af Skavboerne og ved Udkastning af endeel af Ladningen. - Ved Sebbersund kuldseilede forleden Dag i det haarde Veir en Fiskerkaag. To Fiskere, som vare i samme, reddede sig oppaa Bunden af Kaagen og bleve efter flere Timers Forløb bjergede til Land; men den Tredie, som var deres Fader, og hverken kunde udholde at hænge i saa lang Tid i Vandet ved Kaagen, eller komme op paa den, fandt sin Grav i Bølgerne. - Jdag fra omtrent Klokken 10 rasede her en yderst voldsom Orkanbyge med stærke Lyn og Tordenskrald samt svære Haglslag med vestlig Vind. Gaderne ere paa mange Steder bedækkede med nedblæste Tagstene.
Lolland-Falsters Stifts-Tidende, 1822-03-22
Aarhuus, 11 Marti. J den gruelige Storm, som rasede i Gaar den hele Dag, nedstyrtede et af Domkirkens trende Taarnspiir, nemlig det nordre af de to saakaldte smaae Taarne, dog lykkeligviis uden at noget Menneske derved kom til Skade; thi
Lolland-Falsters Stifts-Tidende, 1822-03-22
eftersom man alt længe havde seet det vakle, var man dobbelt forsigtig. Det var om Eftermiddagen Kl. 4 at det faldt. Bemeldte Taarn, hvortil Magen, skjøndt ligeledes vaklende og faldtruende, endnu staaer tilbage, var bygget i Aaret 1390, altsaa over 400 Aar gammelt
Lolland-Falsters Stifts-Tidende, 1822-03-22
Anecdot. Da Voltaire for sidste Gang var i Paris, gjorde de meest anseete Mænd sig en Ære af at besøge den berømte Olding. Ogsaa den store Franklin, som just da opholdt sig i denne Hovedstad, forestillede den franske Literaturs Nestor sin Sønnesøn, bedende hiin om at velsigne ham. Voltaire lagde sine Hænder paa det unge Menneskes Hoved og sagde: Gud og Friheden.
Lolland-Falsters Stifts-Tidende, 1822-03-22
Den 19 Marti solgtes Specier paa Kjøbenhavns Børs til 15 Mk. 3 s. Oblig. (med Renter fra 11te Decbr. 1821) 76. Nationalbank-Oblig. (af Laanet d. 2 Febr. 1820) 98 Rbd. r. S. (uden Renter) eller 124 Rbdlr. Sedler pr. 100 Rbdlr. r. S. Norske Rigsbanksedler 12 5/8. Svenske Sedl. 62 s. - Disconto 6 Proc.